

 LĒMUMS

Ādažos, Ādažu novadā

2025. gada 30.janvārī **Nr. 37**

**Par pagaidu noregulējumu Koku izvērtēšanas komisijas uzdevumu izpildei**

Saskaņā ar Ādažu novada pašvaldības domes 2022. gada 22. jūnija nolikuma Nr. 21 “Koku izvērtēšanas komisijas nolikums” 3. punktu, pašvaldības dome izveido Koku izvērtēšanas komisiju (turpmāk - Komisija), kas cita starpā, izskata iesniegumus, kas iesniegti pašvaldības domes 2022. gada 10. jūnija saistošajos noteikumos Nr. 51/2022 “Par koku ciršanu ārpus meža Ādažu novada pašvaldības administratīvajā teritorijā” noteiktajā kārtībā un pieņem lēmumus.

Komisijas locekļu skaitu nosaka un tās vārdisko sastāvu apstiprina dome, ņemot vērā Komisijas locekļu profesionālo kvalifikāciju, kompetenci, pieredzi un spēju objektīvi izvērtēt ar Komisijas uzdevumiem saistītos jautājumus.

 Komisijā ir ievēlēti 4 locekļi. Pašlaik 2 komisijas locekļi atrodas atvaļinājumā un 1 – attaisnotā prombūtnē, tādējādi Komisija nav rīcībspējīga, un ir nepieciešams noteikt pagaidu noregulējumu Komisijas uzdevumu izpildei noteiktā laika periodā.

Pamatojoties uz Pašvaldību likuma 10. panta pirmās daļas 8. un 13. punktiem, kā arī Ādažu novada pašvaldības domes 2022. gada 22. jūnija nolikuma Nr. 21 “Koku izvērtēšanas komisijas nolikums” 4. punktā noteikto domes kompetenci komisijas darba organizācijā un sastāva noteikšanā, Ādažu novada pašvaldības dome

**NOLEMJ:**

1. Uzdot Koku izvērtēšanas komisijas priekšsēdētājam Edgaram SLIEDEM līdz 2025. gada 4. februārim vienpersoniski pildīt Komisijas nolikumā Komisijai noteiktos uzdevumus un pieņemt Komisijas lēmumus.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU